SKAČEM, TEČEM….premikam igrače ( torek, 12. 5. 2020)

Premikamo igrače

* Pred otroke doma položimo igrače.

Vprašamo: Ali se igrače premikajo?

Otroci povedo, kako bi igrače premaknili. Izvedejo poskus z vsako igračo. Povedo, na kakšen način so igračo premaknili, npr. žogo so potisnili z roko in nogo, pihali vanjo ...

* Igračam dodamo pripomočke: vrvico, palico, klanec, magnet ...

Vprašamo: Ali lahko z vrvico igračo potiskamo? Kaj delamo z vrvico? S čim lahko igračo potiskamo?

Izvedejo poskus z igračami in pripomočki.

Povedo, s čim in kako so premikali igrače.

* Ponudimo igrače na vzmet. Pozovemo otroke, naj povedo, kako jih premikamo.

Izvedejo poskus.

* Ponudimo igrače na daljinsko upravljanje (če jih imate doma). Pozovemo otroke, naj povedo, kako jih premikamo.

Izvedejo poskus.

* Otroci razvrstijo igrače glede na to, kako jih premikajo.
* Ugotavljajo, kako lahko igrači spremenimo smer gibanja, kako jo ustavimo, upočasnimo oz. pospešimo njeno gibanje.

**DZ 4, str. 25**

Preberemo naslov in navodilo.

Ogledajo si slike in poimenujejo igrače. Za vsako igračo povedo, kako jo premikamo.

Rešijo nalogo.

Preverimo pravilnost opravljene naloge.



Lepo pozdravljeni

učiteljice